CELEX: 32012R0709
Language: hu
Date: 2012-08-02 00:00:00
Title: A Tanács 709/2012/EU végrehajtási rendelete ( 2012. augusztus 2. ) az Iránnal szembeni korlátozó intézkedésekről szóló 267/2012/EU rendelet végrehajtásáról

3.8.2012   
            
            
               HU
            
            
               Az Európai Unió Hivatalos Lapja
            
            
               L 208/2
            
         A TANÁCS 709/2012/EU VÉGREHAJTÁSI RENDELETE
   (2012. augusztus 2.)
   az Iránnal szembeni korlátozó intézkedésekről szóló 267/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Iránnal szembeni korlátozó intézkedésekről szóló, 2012. március 23-i 267/2012/EU tanácsi rendeletre (1) és különösen annak 46. cikke (1) és (2) bekezdésére,
   mivel:
   
               (1)
            
            
               A Tanács 2012. március 23-án elfogadta a 267/2012/EU rendeletet.
            
         
               (2)
            
            
               A Tanács úgy véli, hogy egyes személyeket törölni kell a korlátozó intézkedések hatálya alá tartozó természetes és jogi személyeknek, szervezeteknek és szerveknek a 267/2012/EU rendelet IX. mellékletében szereplő jegyzékéből, valamint hogy némely szervezetekre vonatkozó bejegyzéseket módosítani kell.
            
         
               (3)
            
            
               Az Egyesült Nemzetek Biztonsági Tanácsának 1737 (2006) határozatával létrehozott ENSZ BT-bizottság döntése nyomán két személyt és egy szervezetet át kell helyezni a 267/2012/EU rendelet IX. mellékletében szereplő jegyzékből a rendelet VIII. mellékletében szereplő, korlátozó intézkedések hatálya alá tartozó természetes és jogi személyek, szervezetek és szervek jegyzékébe.
            
         
               (4)
            
            
               A 267/2012/EU rendelet VIII. és IX. mellékletében foglalt jegyzékeket ezért ennek megfelelően módosítani kell.
            
         
               (5)
            
            
               Az ezen rendeletben foglalt intézkedések hatékonyságának biztosítása érdekében e rendeletnek a kihirdetése napján hatályba kell lépnie,
            
         ELFOGADTA EZT A RENDELETET:
   1. cikk
   Az e rendelet I. mellékletében felsorolt személyeket törölni kell a 267/2012/EU rendelet IX. mellékletében szereplő jegyzékből.
   2. cikk
   A 267/2012/EU rendelet IX. mellékletében az e rendelet II. mellékletében felsorolt szervezetekre vonatkozó bejegyzések helyébe az e rendelet II. mellékletében foglalt bejegyzések lépnek.
   3. cikk
   Az e rendelet III. mellékletében felsorolt személyeket és szervezetet törölni kell a 267/2012/EU rendelet IX. mellékletében szereplő jegyzékből, és azokat fel kell venni a 267/2012/EU rendelet VIII. mellékletébe, az e rendelet III. mellékletében szereplő adatokkal módosítva.
   4. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 2-án.
      
         
            a Tanács részéről
         
         
            az elnök
         
         A. D. MAVROYIANNIS
      
   
   
      (1)  HL L 88., 2012.3.24., 1. o.
   
      I. MELLÉKLET
      
         Az 1. cikkben említett személyek
      
      
                  1.
               
               
                  Dr Ahmad AZIZI
               
            
                  2.
               
               
                  Dr Ali DIVANDARI
               
            
                  3.
               
               
                  Dr Abdolnaser HEMMATI
               
            
                  4.
               
               
                  Mohammad Reza MESKARIAN
               
            
                  5.
               
               
                  Sayeed ZAVVAR
               
            
   
      II. MELLÉKLET
      
         A 2. cikkben említett szervezetek
      
      
                   
               
               
                  Elnevezés
               
               
                  Azonosító adatok
               
               
                  Indokolás
               
               
                  A jegyzékbe vétel időpontja
               
            
                  1.
               
               
                  Mobin Sanjesh
               
               
                  Entry 3, No 11, 12th Street, Miremad Alley, Abbas Abad, Tehran
               
               
                  Részt vesz az iráni nukleáris programban közvetlenül felhasznált berendezések és anyagok beszerzésében.
               
               
                  2011.12.1.
               
            
                  2.
               
               
                  Bank Melli Iran ZAO (más néven Mir Business Bank)
               
               
                  Number 9/1, Ulitsa Mashkova, Moscow, 130064, Russia Alternatív cím: Mashkova st. 9/1 Moscow 105062 Russia
               
               
                  A Bank Melli tulajdonában van.
               
               
                  2008.6.23.
               
            
                  3.
               
               
                  Melli Bank plc
               
               
                  London Wall, 11th floor, London EC2Y 5EA, United Kingdom
               
               
                  A Bank Melli tulajdonában van.
               
               
                  2008.6.23.
               
            
                  4.
               
               
                  Neka Novin (más néven Niksa Nirou)
               
               
                  Unit 7, No 12, 13th Street, Mir-Emad St, Motahary Avenue, Tehran, 15875- 6653
               
               
                  Részt vesz az iráni nukleáris programban közvetlenül felhasznált speciális berendezések és anyagok beszerzésében.
               
               
                  2011.5.23.
               
            
                  5.
               
               
                  Bank Tejarat
               
               
                  
                              Postacím: Taleghani Br. 130, Taleghani Ave. P.O.Box: 11365 - 5416, Tehran;
                           
                        
                              Tel.: 88826690
                           
                        
                              Tlx.: 226641 TJTA IR.
                           
                        
                              Fax: 88893641
                           
                        
                              Weboldal: http://www.tejaratbank.ir
                           
                        
               
                  A Bank Tajarat részben állami tulajdonban van. A bank közvetlenül hozzájárult Irán nukleáris törekvéseihez. 2011-ben például azzal segítette az ENSZ által jegyzékbe vett iráni atomenergia-szervezetnek (AEOI) uránoxid-keverék (U3O8, „yellowcake”) beszerzésére irányuló erőfeszítéseit, hogy megkönnyítette több tízmillió dollár e célú mozgatását. Az AEOI a nukleáris technológia területével kapcsolatos kutatásokkal és fejlesztésekkel foglalkozó fő iráni szervezet, amely a hasadóanyagok előállításával kapcsolatos programokat is irányítja. A Bank Tejarat továbbá segítséget nyújtott jegyzékbe vett iráni bankoknak a nemzetközi szankciók megkerüléséhez, például közreműködött az ENSZ által jegyzékbe vett Shahid Hemmat Industrial Group fedőcégeinek részvételével zajló ügyletekben.
               
               
                  2012.1.23.
               
            
                  6.
               
               
                  Shahid Beheshti University
               
               
                  Daneshju Blvd., Yaman St., Chamran Blvd., P.O. Box 19839-63113, Tehran, Iran
               
               
                  A védelemért és a fegyveres erők logisztikai támogatásáért felelős minisztérium (MODAFL) tulajdonában lévő vagy ellenőrzése alatt álló intézmény. A nukleáris fegyverek kifejlesztésével kapcsolatos tudományos kutatásokat végez.
               
               
                  2011.5.23.
               
            
   
      III. MELLÉKLET
      
         A 3. cikkben említett személyek és szervezet
      
      Személyek
      
                  1.
               
               
                  Azim Aghajani (más írásmóddal: Adhajani). Tisztsége: az IRGC Qods Force elnevezésű egységének tagja. A Qods Force parancsnoka Qasem Soleimani vezérőrnagy, akit az ENSZ Biztonsági Tanács az 1747 (2007) határozattal jegyzékbe vett.
                  Egyéb információ: elősegítette az 1747 (2007) ENSZ BT-határozat 5. pontjának megsértését, amely pont megtiltja a fegyverek és kapcsolódó hadianyagok Iránból történő exportját.
                  Kiegészítő információk: Állampolgársága: iráni. Útlevélszám: 6620505, 9003213
                  Az ENSZ általi jegyzékbe vétel dátuma: 2012. április 18.
               
            
                  2.
               
               
                  Ali Akbar Tabatabaei (más néven: Sayed Akbar Tahmaesebi). Tisztsége: az IRGC Qods Force elnevezésű egységének tagja. A Qods Force parancsnoka Qasem Soleimani vezérőrnagy, akit az ENSZ Biztonsági Tanács az 1747 (2007) határozattal jegyzékbe vett.
                  Egyéb információ: elősegítette az 1747 (2007) ENSZ BT-határozat 5. pontjának megsértését, amely pont megtiltja a fegyverek és kapcsolódó hadianyagok Iránból történő exportját.
                  Kiegészítő információk: Állampolgársága: iráni. Születési idő: 1967
                  Az ENSZ általi jegyzékbe vétel dátuma: 2012. április 18.
               
            Szervezet
      
                  1.
               
               
                  Behineh Trading Co.
                  Egyéb információ: Ez az iráni vállalat kulcsfontosságú szerepet játszott abban, hogy Irán tiltott módon fegyvereket juttatott Nyugat-Afrikába. Az IRGC Qods Force egysége nevében e szervezet volt a fegyverszállítmány feladója. A Qods Force parancsnoka Qasem Soleimani vezérőrnagy, akit az ENSZ Biztonsági Tanács a 1747 (2007) határozattal jegyzékbe vett.
                  Kiegészítő információk: Székhely: Tavakoli Building, Opposite of 15th Alley, Emam-Jomeh Street, Tehran, Iran. Telefonszám: +98 9195382305. Weboldal: htt://www.behinehco.ir
                  Az ENSZ általi jegyzékbe vétel dátuma: 2012. április 18.